Spermarchė
Spermarchė (sen. gr. σπέρμα = spérma – 'sėkla' + sen. gr. ἀρχή = arkhē – 'pradžia') – pirmojo sėklos išsiveržimo (ejakuliacijos) metas pas berniukus. Įvyksta lytinės brandos metu, apie 12–14 m. amžiaus, dažniausiai – kaip poliucija. Spermarchės atsiradimas stiprina masturbacijos poreikį. Jos artėjimo požymis – padidėjusios sėklidės. Greta mergaičių menarchės, spermarchė yra esminis jaunuolio lytinio brendimo momentas. Spermarchė arba menarchė dažniausia atskiria puberteto greitąjį ir lėtąjį tarpsnius.